
   Z A P I S N I K
 22. sjednice Vijeća Mjesnog odbora Ferenščica
10. veljače 2023.
u prostorijama mjesnog odbora Ferenščica,
s početkom u 19:00 sati

NAZOČNI ČLANOVI VIJEĆA:
Ante Palada, Siniša Mikuličić, Ištvan Pacal, Iva Majsak,Danko Knoblo, Marko Bilić

NENAZOČNI ČLANOVI VIJEĆA:
Martina Erstić

OSTALI NAZOČNI:
Nema

Predsjedava Ante Palada, predsjednik Vijeća.

Zapisnik vodi Iva Majsak 

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 21. sjednice Vijeća, održane 13.siječnja 2023.  bez izmjena.

	Na prijedlog predsjednika Vijeće jednoglasno utvrđuje

D N E V N I   R E D

1. Financijski plan MO Ferenščica za 2023. godinu
2. Aktualna komunalna problematika
3. Korištenje prostora MS
4. Razno: izvješća, pitanja i prijedlozi.

Članovi Vijeća primili su pisani materijal uz poziv.

Ad 1. Financijski plan MO Ferenščica za 2023.godinu
Predsjednik izvještava o prijedlogu financijskog plana i daje ga na glasanje. Isti se jednoglasno prihvaća.
          
           Ad 2. Aktualna komunalna problematika 

U raspravi oko aktualne komunalne problematike sudjeluje 6 od 7 vijećnika. Raspravljaju o slijedećoj problematici:
1. Prijedlog za imenovanjem šetnice uz potok Bliznec ( predlagatelj : platforma Možemo! (Zagreb je naš!)
2. Prijedlog za imenovanjem parka uz Ivanićgradsku 66 u „Park inicijative građana Ferenščice“ , te šetnice uz Ivekovićevu preko puta parka u šetnicu Zlatka Cice Kranjčara ( predlagatelj : Darko Stošić)
  3. Postavljanje barijera I.Ferenščica 45-57 te iscrtavanje parkirnih linija I.Ferenščica 45- 49 (predlagatelj: Željko Jurin) 

4. Interventno orezivanje drveća – Lovinčićeva ( predlagatelj: Vijeće MO Ferenščica)
5. Redovito orezivanje drveća – Lovinčićeva - uvrštavanje u POKI 2024 ( predlagatelj: Vijeće MO Ferenščica )
6. Rasvjeta Lovinčićeva -uvrštavanje u plan gradnje 2024. ( predlagatelj: Vijeće MO Ferenščica )
7. Zahtjev za češćim odvozom plastike na lokaciji Ulice DOS Ban Jelačić i Ulica  BrankaPerice ( predlagatelj : Karlo Mironović)
8. Riješavanje odvoza otpada V.Ferenščica i I.Ferenščica od kčbr. 71 do 90. ( predlagatelj : Vijeće MO Ferenščica)

Predsjednik Vijeća MO Ferenščica Ante Palada obavještava sve prisutne vijećnike o mailovima (upitima i prijedlozima građana) pristiglima na službenu mail adresu MO Ferenščica, te da su zahtjevi građana poslani na očitovanje i na daljnje postupanje na mail vijeća Gradske četvrti Peščenica-Žitnjak koji su iste poslali ma daljnje postupanje nadležnim gradskim službama i poduzećima.

U raspravi sudjeluju: Ante Palada, Siniša Mikuličić, Ištvan Pacal, Iva Majsak, Danko Knoblo, Marko Bilić

Nakon rasprave Vijeće jednoglasno donosi:


Z A K L J U Č A K
o imenovanju šetnice uz park Bliznec imenom pjesnikinje Irene Vrkljan

Temeljem prijedloga platforme Možemo!-Zagreb je naš! , Vijeće Mjesnog Odbora Ferenščica jednoglasno donosi zaključak da se ova šetnica nazove imenom pjesnikinje Irene Vrkljan 

Obrazloženje: S obzirom da šetnica koja natkriva potok Bliznec uzvodno nosi imena književnika Ranka Marinkovića i književnice Vesne Parun a s obzirom da je je jako malo javnih površina i prometnica u Gradu Zagrebu koja nose imena žena koje su svojim radom općenito doprinijele napretku zajednice, ovim činom općenito želi se taj trend izmjeniti i dati na značaju ženama koje su to zaslužile svojim radom i djelom. Zbog toga je Vijeće MO Ferenščica prihvatilo prijedlog da se šetnica uz potok Bliznec na potezu od tramvajskog stajališta Ferenščica nizvodno uz potok do križanja ulica grada Gospića i Getaldićeve nazove šetalištem Irene Vrkljan.

Z A K L J U Č A K
o prijedlogu za imenovanjem parka uz Ivnićgradsku 66 u Park inicijative građana Ferenščice te šetnice uz Ivekovićevu preko puta parka u šetnicu Zlatka Cice Kranjčara
 
Temeljem prijedloga Darka Stošića Vijećnika VGČ Peščenica - Žitnjak,  vezanog za ova imenovanja javnih površina Vijeće Mjesnog odbora Ferenščica  jednoglasno odbija oba prijedloga .

Obrazloženje: S obzirom da je VMO Ferenščica na protekloj sjednici donijelo Zaključak o imenovanju spomenutog parka imenom Zlatka Cice Kranjčara, odbija se prijedlog Darka Stošića za drugim imenovanjem. Nadalje , šetnica uz Lovinčićevu , a preko puta parka Ivanićgradska 66  nije javna površina u vlasništvu Grada Zagreba već je u vlasništvu dvije privatne tvrtke te se stoga prijedlog za imenovanjem šetnice također jednoglasno odbija. Nadalje, u budućnosti kada tvrtka Paron d.o.o. koja u vlasništvu ima većinu zemljišta završi radove na izgradnji stambenih zgrada na susjednom zemljištu Vijeće MO Fernščica predložit će im da predmetnu šetnicu nazovu „Šetnicom inicijative građana Ferenščice.?



Z A K L J U Č A K
o postavljanju barijera na nogostupu na lokaciji I. Ferenščica 45 do 57 
Temeljem prijedloga Željka Jurina, vezanog za postavljanje niskih stupića / barijera koja će na navedenoj lokaciji onemogućavati promet i parkiranje osobnih vozila, a omogućiti prolaz interventnih vozila uz kontejnere  na zelenoj površini Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak:

da se u što kraćem roku kroz ovogodišnji Plan malih komunalnih akcija od nadležnog gradskog poduzeća zatraži postavljanje niskih stupića / barijera  na lokaciji nogostupa I. Ferenščica 45 do 57 u zoni svih križanja od križanja sa Ivanićgradskom pa do križanja sa VI. Ferenščicom odnosno lokacija na kojima se vozila mogu navesti na nogostup.
Obrazloženje : kroz PKA 2022. navedena lokacija je asfaltirana te su spušteni rubnjaci kako bi se olakšao prolazak osobama sa invaliditetom i obiteljima sa djecom u kolicima. Na žalost nesavjesni pojedinci spuštene rubnjake koriste kao priliku da se parkiraju na te iste prilaze čime u potpunosti onemogućuju prolaz svim korisnicima nogostupa a ujedno i interventnim vozilima. Također navedene površine na kojima parkiraju vozila nisu predviđene za konstantan pritisak tolike težine te na taj način dugoročno uništavaju nogostup koji će se iz tog razloga u kraćem vremenskom periodu ponovno morati renovirati. Zbog prethodno navedenih razloga podržavamo zahtjev g. Jurina i tražimo brzu reakciju nadležnog poduzeća i postavljanje stupića / barijera.


Z A K L J U Č A K 

o iscrtavanju parkirnih linija na parkiralištu sa južne i sjeverne strane stambene zgrade I. Ferenščica 45-49 , uključujući parkirna mjesta oko atrija sa sjeverne strane zgrade. 
Temeljem prijedloga Željka Jurina vezanog za iscrtavanje parkirnih linija na navedenim lokacijama , Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak: da se uputi nadležnim tijelima Zahtjev za iscrtavanjem parkirnih linija na spomenutim lokacijama. 

Obrazloženje : zbog linija na parkirališnim mjestima koje su kroz godine izbljedile te uglavnom nisu vidljive vlasnici vozila se nepravilno parkiraju čime smanjuju broj parkirnih mjesta kojih ionako nedostaje. Iz tog razloga podržavamo prijedlog g. Jurina te molimo da se iz ovogodišnjeg Plana malih komunalnih akcija izdvoje sredstva i osvježe postojeće parkirne linije kako bi iste bile vidljive te se na taj način uvede red na predmetnom parkiralištu.


Z A K L J U Č A K 

o potrebi interventnog orezivanja drveća uz parking u Lovinčićevoj ulici 
Temeljem prijedloga i zahtjeva Vijeća mjesnog odbora Ferenščica predlažemo Vijeću Gradske četvrti Peščenica-Žitnjak: da se uputi nadležnim tijelima Zahtjev za interventnim orezivanjem drveća u Lovinčićevoj ulici.

Obrazloženje : Drveće je slabo i neodržavano iz razloga što isto prethodnih godina nije stavljeno u program redovitog održavanja Zrinjevca te je postoji velika prijetnja pucanju grana i padanju istih na parkirana vozila kao što se već i dogodilo u siječnju ove godine. Kako bi se izbjegla potencijalna šteta za imovinu građana koji parkiraju vozila na javnom parkiralištu ispod stabala a time i financijska šteta za Grad Zagreb molimo da se zatraži brza reakcija nadležnih i uradi interventno orezivanje.

Z A K L J U Č A K 

o potrebi uvrštavanja drvoreda uz parking u Lovinčićevoj ulici u redoviti plan održavanja komunalne infrastrukture za 2024. godinu 
[bookmark: _Hlk127118445]Temeljem prijedloga i zahtjeva Vijeća mjesnog odbora Ferenščica predlažemo Vijeću Gradske četvrti Peščenica-Žitnjak: da se predmetni drvored uvrsti u redoviti plan uređenja komunalne infrastrukture za 2024. godinu.

Obrazloženje : S obzirom da je u toku siječnja utvrđeno kako zemljište na kojemu se drvored nalazi unazad nekoliko godina u vlasništvu Grada Zagreba smatramo kako je obveza i dužnost gradskih tvrtki održavanje i uređivanje ovog drvoreda u kojemu se nalazi više od 30 stabala. 


Z A K L J U Č A K

o potrebi izradu projektne dokumentacije i gradnje ulične rasvjete u Lovinčićevoj ulici uz drvored i javno parkiralište sa sjeverne strane ulice. 

Temeljem prijedloga i zahtjeva Vijeća mjesnog odbora Ferenščica predlažemo Vijeću Gradske četvrti Peščenica-Žitnjak: da se uputi nadležnim tijelima da se u Plan gradnje za 2024. godinu uvrsti izrada projektne dokumentacije i gradnja ulične rasvjete na lokaciji u Lovinčićevoj ulici uz drvored i javno parkiralište sa sjeverne strane ulice.
Obrazloženje : S obzirom da je u toku siječnja ove godine utvrđeno kako postojeća rasvjeta na predmetnoj lokaciji ne odgovara standardima javne gradske rasvjete te da istu nije moguće uključiti u sustav javne gradske rasvjete potrebno je umjesto postojećih rasvjetnih tjela koja nisu u funkciji izraditi nova koja bi služila svrsi. Spomenuta lokacija je unazad nekoliko godina u vlasništvu Grada te samim time, Grad ima obvezu na istoj ostvariti uličnu rasvjetu jer se u spomenuto područje doselio veliki broj stanovnika koji se koriste tim javnim parkiralištem te koji u mraku mogu pasti , povrijediti se i slično. 

Z A K L J U Č A K

za povećanjem broja odvoza plastičnog otpada iz ulica DOS Ban Jelačić i Ulice Branka Perice  
Temeljem prijedloga gospodina Karla Mironovića,  koji navodi u svom zahtjevu da plastični otpad za vrijeme nevremena leti po ulici pa čak i do DV Duga koji je u susjedstvu , Vijeće mjesnog odbora Ferenščica predlaže Vijeću Gradske četvrti Peščenica-Žitnjak: da se uputi u tvrtku Čistoća zahtjev za povećanjem intervala odvoza plastičnog otpada . 
Obrazloženje : na spomenutoj lokaciji primijećena je potreba za češćim odvozom plastičnog otpada s obzirom da  na spomenutoj lokaciji obitava veliki broj stanovnika , ali je tu smješten i dječji vrtić stoga higijena prostora mora biti na dostojnoj razini u cilju zaštite zdravlja ljudi i očuvanju okoliša
. 
Z A K L J U Č A K

O pokretanju postupka odvoza otpada iz ulice V. Ferenščica i ulice I. Ferenščica od kućnog broja 71-99
Temeljem prijedloga VMO Ferenščica, VMO Ferenščica jednoglasno donosi Zaključak da Čistoća pokrene odvoz otpada direktno iz kanti korisnika usluge odnosno obiteljskih kuća sa spomenutih lokacija sa adekvatnim vozilom s obzirom da su gabariti spomenutih prometnica znatno manji od standardnih, odnosno ulice su maksimalne širine za prolazak osobnog vozila.  Zaključak se jednoglasno prihvaća.  

Obrazloženje : stanovnici spomenutih lokacija su do sad koristile obližnje kontejnere od zgrada za odlaganje svog otpada no kako će sada svi kontejneri biti zaključani u boksevima spomenutim kućanstvima se mora omogućiti direktan odvoz iz njihovih ulica. Prema informacijama kojima raspolaže Vijeće MO Ferenščica kućanstva imaju kante no postoji problem što su navedene ulice znatno uže od ulica u koje može ući veliki kamion Čistoće koji u naselju skuplja otpad. Iz tog razloga od Čistoće treba zatražiti da prije svega obiđe sve objekte od kojih se otpad ne odvozi direktno te da provjeri činjenično stanje na terenu i dogovori budući način odvoza sa korisnicima na terenu kako bi se izbjegle neželjene situacije u budućnosti kada korisnici neće imati na raspolaganju lokacije na kojima su do sada odlagali otpad a da Čistoća ne bude spremna na odvoz iz malih uskih ulica u koje ne može pristupiti velikim vozilom. U prilogu zapisnika dostavljamo kartu sa djelom naselja kako bi točno znali o kojim ulicama odnosno dijelovima ulica se radi.

Ad 2. Korištenje prostora MS 

Članovi Vijeća primili su pisani materijal uz poziv.

U raspravi oko korištenja prostora MS sudjeluje 6 od 7 vijećnika. Raspravljaju o slijedećoj tematici:
[bookmark: _Hlk94291914]1. Korištenje prostorija MS od strane Hrvatske udruge dragovoljaca Domovinskog rata
2. Korištenje prostorija MS od strane Udruge djece poginulih i nestalih branitelja  Domovinskog rata
3. Korištenje prostorija MS od strane Šahovskog kluba 99.brigade
4. Korištenje prostorija MS od strane političke platforme Možemo! 

U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Iva Majsak, Marko Bilić

Nakon rasprave Vijeće jednoglasno donosi:

Z A K L J U Č A K
o korištenju prostorija MS

Temeljem zahtjeva vezanog za korištenje prostorija MS, Vijeće Mjesnog odbora Ferenščica odobrava korištenje istog  za   Udrugu hrvatskih dragovoljaca Domovinskog rata  u terminu četvrtkom od 16-18 h u periodu do 31.12. 2023. god. te Udrugu djece poginulih i nestalih branitelja Domovinskog rata četvrtkom od 18-22 h u periodu do 31.12. 2023. god.
Nadalje, temeljem zahtjeva Šahovskog kluba 99 . Brigade  za korištenjem prostora MS Ferenščica nedjeljom od 17-21 h , Vijeće Mjesnog odbora Ferenščica odobrava Šahovskom klubu 99.Brigade korištenje prostora nedjeljom od 17-21 h u periodu do 31.05.2023. god. 
Temeljem zahtjeva vezanog za korištenje prostorija MS, Vijeće Mjesnog odbora Ferenščica odobrava korištenje istog za političku platformu Možemo! Petkom od 17-22h u periodu do 31.12.2023.g
 
Ad 3.Razno: izvješća, pitanja i prijedlozi
Predsjednik Vijeća MO Ferenščica Ante Palada obavještava sve prisutne vijećnike o
mailovima pristiglima na službenu mail adresu MO Ferenščica sa izviješćima i daljnjim
postupanjima po prethodnim prijedlozima MO Ferenščica od strane Vijeća Gradske    četvrti Peščenica-Žitnjak koji su iste poslali na daljnje postupanje nadležnim gradskim službama i
poduzećima.

[bookmark: _GoBack]
Dovršeno u 20, 35  h

KLASA: 024-08/23-003/308
URBROJ:251-13-11-11/003-23-2
U Zagrebu , 12.02.2023.

Zapisnik sastavila: 							        Predsjednik
Iva Majsak							                    Vijeća Mjesnog odbora
					                Ante Palada
						       
